[{"text_idx": "#000000", "text": "Cadarnhau Bargen Ddinesig gwerth \u00a31.2bn"}, {"text_idx": "#000002", "text": "Mae'r partneriaid sy'n rhan o'r datblygiad yn rhagweld y gallai 25,000 o swyddi newydd gael eu creu o ganlyniad i'r cynllun, ac y bydd \u00a34bn yn cael ei fuddsoddi yn y sector preifat ar draws y rhanbarth."}, {"text_idx": "#000004", "text": "Y gobaith yw y bydd y Fargen Ddinesig yn rhoi hwb economaidd, trwy wella cysylltiadau trafnidiaeth, cynyddu sgiliau, cynorthwyo pobl i gael gwaith a rhoi'r cymorth i fusnesau dyfu."}, {"text_idx": "#000005", "text": "Dywedodd y Prif Weinidog, Carwyn Jones fod cytundeb Bargen Ddinesig, sy'n werth \u00a31.2 biliwn ar gyfer Prifddinas-Ranbarth Caerdydd yn hwb economaidd enfawr a fydd yn ysgogi twf ledled y rhanbarth."}, {"text_idx": "#000006", "text": "Wrth ymateb i'r cyhoeddiad, dywedodd arweinydd y Ceidwadwyr Cymreig Andrew RT Davies: \"Mae hwn yn gyfle unigryw ac yn dystiolaeth bellach fod Llywodraeth y DU yn rhoi blaenoriaeth i Gymru, a bod y Ceidwadwyr yn cyfrannu at dwf cymunedau ar draws y wlad.\""}, {"text_idx": "#000007", "text": "Dywedodd arweinydd Cyngor Caerdydd, y Cynghorydd Phil Bale eu bod wedi gweithio'n galed er mwyn sicrhau'r cytundeb: \"Yn ariannol, rydym ni wedi llwyddo i sicrhau bargen fwy ar gyfer pobl ein hardal na Bargen Ddinesig Glasgow, ond nawr y mae'r gwaith caled yn dechrau go iawn."}, {"text_idx": "#000008", "text": "\"Rydym ni am i'r Fargen wneud gwahaniaeth arwyddocaol i fywydau pobl a gwella cyfleoedd i'n dinasyddion i gyd. Mae'r arwyddo heddiw yn golygu y gall gwaith fynd rhagddo er mwyn creu rhanbarth sy'n cynnwys pawb ac yn un fwy llewyrchus.\""}, {"text_idx": "#000009", "text": "Tra'n croesawu'r datblygiad, galwodd Sefydliad Brenhinol y Syrfewyr Siartredig yng Nghymru ar y Canghellor George Osborne i ymestyn y cysyniad hwn i leoedd eraill fel Abertawe ac ardaloedd mwy gwledig yn y gorllewin."}, {"text_idx": "#000011", "text": "Prif StraeonYsgolion o Gymru wedi wynebu trafferthion yn DoverPublished4 awr yn o\u0302lPencampwriaeth y Chwe Gwlad: Yr Alban 22-34 CymruPublished6 awr yn o\u0302l'Rhesymol' i newid arwyddair 'byd gwyn' eisteddfodPublished17 awr yn o\u0302l"}]